Evelyn Wood

Swyddog yn y Fyddin Brydeinig oedd y Maeslywydd Syr Henry Evelyn Wood VC, GCB, GCMG (9 Chwefror 1838 – 2 Rhagfyr 1919).

Ymunodd â'r Llynges Frenhinol yn ei arddegau a gwasanaethodd yn Rhyfel y Crimea. Trosglwyddodd i'r marchfilwyr yn y Fyddin ac enillodd Groes Fictoria yn India. Roedd yn aelod o Gylch Ashanti, criw o hoff swyddogion Garnet Wolseley, a chafodd ei ddyrchafu trwy'r rhengoedd. Cymerodd ran yn Rhyfel y Zulu a Rhyfel Cyntaf y Boer yn Neheudir Affrica. Penodwyd yn Sirdar y Fyddin Eiffaidd yn y 1880au yn ystod Rhyfel y Mahdïwyr. Dychwelodd Wood i Brydain ym 1886 a gwasanaethodd fel Prif Swyddog Cyflenwi'r Swyddfa Rhyfel a hefyd Dirprwy Gadfridog. Cafodd ei benodi'n Faeslywydd ym 1903.

Roedd Wood yn gyfaill i'r Frenhines Victoria ac ystyriwyd yn symbol o rym milwrol yr Ymerodraeth Brydeinig. Cafodd ei chwaer, Katharine O'Shea, berthynas â'r cenedlaetholwr Gwyddelig Charles Stewart Parnell.

 Llyfryddiaeth 
 Manning, Stephen. Evelyn Wood VC: Pillar of Empire (Barnsley, Pen & Sword, 2007).

 Dolenni allanol 
  Ffilm o angladd Syr Evelyn Wood ar wefan British Pathé

Categori:Genedigaethau 1838
Categori:Marwolaethau 1919
Categori:Maeslywyddion y Fyddin Brydeinig
Categori:Milwyr y 19eg ganrif o Loegr
Categori:Milwyr yr 20fed ganrif o Loegr
Categori:Pobl a aned yn Essex
Categori:Pobl fu farw yn Essex